महाराष्ट्र कैडर के IPS मनीष से की शादी; अब राजस्थान मिला, जयपुर में होगा रिसेप्शन
Jaisalmer Collector Tina Dabi's Sister IAS Ria Dabi Marries IPS Manish Kumar from Maharashtra जैसलमेर कलेक्टर टीना डाबी की छोटी बहन IAS रिया डाबी ने महाराष्ट्र कैडर के IPS मनीष कुमार से शादी कर ली है। दोनों ने कोर्ट मैरिज की है।
जैसलमेर कलेक्टर टीना डाबी की छोटी बहन IAS रिया डाबी ने महाराष्ट्र कैडर के IPS मनीष कुमार से शादी कर ली है। अब मनीष का कैडर राजस्थान कर दिया गया है। जल्द ही दोनों की ओर से जयपुर में रिसेप्शन दिया जाएगा।
रिया और मनीष की पहली मुलाकात मसूरी अकादमी में हुई थी। दोस्ती और प्यार के बाद दोनों ने शादी का फैसला किया। इस साल अप्रैल में दोनों ने कोर्ट मैरिज कर ली।
कलेक्टर टीना डाबी बोलीं- जल्द होगा रिसेप्शन
जैसलमेर कलेक्टर टीना डाबी ने बताया कि वे बहुत खुश हैं और दोनों को बहुत सारा आशीर्वाद देती हैं। रिसेप्शन आने वाले महीनों में करने की तैयारी चल रही है।
IPS मनीष कुमार का कैडर राजस्थान किया
कलेक्टर टीना डाबी ने बताया कि दोनों 2021 बैच के ऑफिसर हैं। रिया फिलहाल असिस्टेंट कलेक्टर के तौर पर अलवर जिले में पोस्टेड हैं। IPS मनीष कुमार महाराष्ट्र कैडर के ऑफिसर हैं। शादी के बाद मनीष का कैडर भी राजस्थान कर दिया गया है।
IPS मनीष कुमार मूल रूप से दिल्ली के रहने वाले हैं। बीटेक के बाद सिविल सर्विसेज की तैयारी की थी। परिवार में माता-पिता के अलावा एक बहन है। मनीष कुमार को पहली पोस्टिंग उस्मानाबाद (महाराष्ट्र) में मिली थी।
रिसेप्शन जयपुर में...
IAS टीना डाबी और प्रदीप गवांडे की शादी जयपुर के एक फेमस होटल में हुई थी। 22 अप्रैल को होटल में रिसेप्शन रखा गया था। अब रिया डाबी की शादी का रिसेप्शन भी जयपुर में होने की संभावना है।
